Tshumelo iyi ndi ya vhabvann ḓa vho malanaho kana vha dzulaho lwa tshoṱhe sa vhafunwa na vhadzulapo vha Afrika Tshipembe kana na vhathu vhane vha vha na thendelo ya vhudzulo ha tshoṱhe Afrika Tshipembe.
Kha vha ḓadze fomo dza khumbelo, BI-947 and BI-29.
Tshakha mbili dza vhushaka, vhushaka ha tshoṱhe vhukati ha vhafunwa vha mbeu nthihi na vhushaka ha vhathu vha mbeu dzo fhambanaho, dzi a ṱanganedzea. Fhedzi tshiimoni tsha u bvisa ṱhanziela ya mbingano, vhafunanaho vha tea u khwaṱhisedza zwa uri vha dzula vhoṱhe na uri vha a tikedzana nga masheleni nga u ita afidaviti.
Muhasho wa zwa Muno u tea u fushea uri huna vhushaka uri u kone u ṋea mubvann ḓa thendelo ya vhudzulo ha tshoṱhe.
Thendelo ya vhudzulo ha tshoṱhe i bviswa zwi tshi ḓivhiwa uri arali vhushaka ha fa hu saathu u fhela miṅwaha mivhili u tou bva ḓuvha ḽe thendelo ya bviswa, thendelo i nga si tsha shuma, nga nnḓa ha musi vhushaka ho fhedzwa nga lufu.
Ndi mubvannda muthihi fhedzi ane a nga ita khumbelo nga ṅwambo wa u malana na mudzulapo kana muthu ane a vha na thendelo ya vhudzulo ha tshoṱhe.
Vha tea u vha vho malana na mudzulapo wa Afrika Tshipembe kana muthu ane a vha na thendelo ya vhudzulo ha tshoṱhe nahone nga fhasi ha mulayo wa vhathu kana wa tshirema lwa miṅwaha miṱanu.
Khumbelo dzi nga itwa ofisini iṅwe na iṅwe ya Muhasho wa zwa Muno kana embasini kana mishinini wa Afrika Tshipembe arali vha nnḓa ha Afrika Tshipembe.
A huna tshifhinga tsho tiwaho tsha iyi tshumelo.
A huna mbadelo.